Blaze7451/Wiki-th-20250601 huggingface dataset:
โฮม (อัลบั้มเดอะคอรร์ส)

โฮม (Home) เป็นอัลบั้มลำดับที่ 5 ของ เดอะคอรร์ส ศิลปินกลุ่มจากประเทศไอร์แลนด์ ออกจำหน่ายเมื่อวันที่ 26 กันยายน พ.ศ. 2548 ในยุโรป ภายในอัลบั้มประกอบไปด้วยเพลงเก่าๆ และเพลงพื้นบ้านของไอร์แลนด์ ที่ เดอะคอรร์ส นำกลับมาเรียงเรียงดนตรีและขับร้องใหม่ 
เพลงส่วนใหญ่ในอัลบั้ม จะคัดมาจากหนังสือเพลงที่ จีน คอรร์ แม่ผู้ล่วงลับของ 4 พี่น้อง เดอะคอรร์ส ได้จดรวบรวมเอาไว้ ในบรรดานั้น มี 2 เพลงเป็นภาษาแกลิก คือ "Buachaill Ón Éirne" กับ "Bríd Óg Ní Mháille" และอีก 3 เพลงที่ไม่ได้หยิบยกมาจากหนังสือเพลงของแม่ ได้แก่ "Heart Like A Wheel" เพลงเก่าของ Kate and Anna McGarrigle "Old Town" เพลงเก่าของฟิล ไลนอตต์ ที่เดอะ คอรร์ส เคยนำไปแสดงในรายการ MTV Unplugged (1999) มาก่อน และอีกเพลงคือ "Dimming Of The Day" เพลงเก่าของริชาร์ด ธอมป์สัน ซึ่งเพลงนี้ ชารอน คอรร์ มือไวโอลินของวง ได้เป็นผู้ร้องนำอย่าง เต็มตัวครั้งแรก หลังจากที่เคยร้องคู่กับน้องสาว แคโรไลน์ คอรร์ มาแล้วครั้งหนึ่งในเพลง "No Frontiers" นอกจากนั้นยังมี "Return To Fingal" เป็นโบนัสแทร็กสำหรับชุดที่ออกวางจำหน่ายในประเทศเยอรมนี และญี่ปุ่นด้วยอีก 1 เพลง 
โฮม เป็นอัลบั้มที่ เดอะ คอรร์ส ย้อนกลับไปหารากเหง้าแห่งความเป็นไอริชของตนเอง เหมือนกับที่ได้เคยทำไว้ในอัลบั้มแรกอย่าง  ฟอร์กิฟเวน, นอตฟอร์ก็อตเทน ซึ่งยังคงประสบความสำเร็จ ขึ้นเป็นอันดับ 1 ในชาร์ตอัลบั้มไอริชของประเทศไอร์แลนด์ และสร้างยอดขายทั่วโลกไปได้มากกว่า 4 ล้านชุด แต่หากจะเทียบกับอัลบั้มชุดที่ผ่านๆ มา ก็ไม่ถือว่าประสบความสำเร็จมากนัก

**รายชื่อเพลง**
# "My Lagan Love" - 4:19
# "Spancill Hill" - 5:08
# "Peggy Gordon" - 4:25
# "Black Is The Colour" - 3:48
# "Heart Like A Wheel" - 3:52
# "Buachaill Ón Éirne"  ("Boy From Ireland")  - 3:14
# "Old Hag (You Killed Me)" - 3:43
# "Moorlough Shore" - 4:16
# "Old Town" - 3:46
# "Dimming Of The Day" - 2:57
# "Bríd Óg Ní Mháille"  ("Bridget O'Malley")  - 3:38
# "Haste To The Wedding" - 2:27
#* โบนัสแทร็ก - เฉพาะชุดที่ออกจำหน่ายในประเทศเยอรมนีและญี่ปุ่น
# "Return To Fingal"

**นักร้องและนักดนตรี**
เดอะ คอรร์ส - แอนเดรีย คอรร์ - ร้องนำ, tin whistle- แคโรไลน์ คอรร์ - bodhrán, ร้องประสาน- ชารอน คอรร์ - ไวโอลิน, ร้องนำ (แทร็กที่ 10) , ร้องประสาน- จิม คอรร์ - กีตาร์, คีย์บอร์ด, ร้องประสาน
นักดนตรีร่วมบันทึกเสียง - แอนโธนี เดรนแนน - กีตาร์ - คีธ ดัฟฟี - เบส- เจสัน ดัฟฟี, แมตต์ แชมเบอร์เลน - กลอง- คีแรน ไคลี - แอคคอร์เดียน
นักดนตรีรับเชิญ - โรแนน ดูนีย์ - พิคโคโล, ทรัมเป็ต- ไมเคิล บัคลีย์ - แซกโซโฟน- เฟียครา เทรนช์ - ควบคุมเครื่องสาย - The BBC Concert Orchestra   

**อ้างอิง**
หมวดหมู่:อัลบั้มเพลงของเดอะคอรร์ส
หมวดหมู่:อัลบั้มเพลงในปี พ.ศ. 2548
อาร์เอสฟิล์ม

อาร์เอส ฟิล์มเวิร์คส์ (RS Filmworks; ชื่อเดิม: อาร์ เอส.ฟิล์ม แอนด์ ดิสทริบิวชั่น หรือ อาร์.เอส.ฟิล์ม) เป็นบริษัทผู้สร้างภาพยนตร์ไทย และเป็นผู้จัดจำหน่ายภาพยนตร์ทั้งในและต่างประเทศ ในเครือ บริษัท อาร์เอส จำกัด (มหาชน)

**ประวัติ**
พ.ศ. 2534 บริษัท อาร์.เอส.โปรโมชั่น จำกัด (1992) เริ่มดำเนินธุรกิจภาพยนตร์ โดยมีเป้าหมายคือ การขยายรูปแบบความบันเทิง จากธุรกิจหลักคือธุรกิจเพลง ไปสู่งานด้านภาพยนตร์ เพื่อเสริมโครงสร้างทางธุรกิจ (Business Model) ของทางบริษัทฯ ให้เป็นบริษัทบันเทิงครบวงจร โดยส่ง ภาพยนตร์เรื่องแรก รองต๊ะแล่บแปล๊บ ผลงานเรื่องแรกในฐานะผู้กำกับภาพยนตร์ของ ปรัชญา ปิ่นแก้ว เข้าฉายในปี 2535
พ.ศ. 2537 ได้มีการเปิดตัว บริษัท อาร์.เอส.ฟิล์ม ขึ้นอย่างเป็นทางการ เพื่อก้าวเข้าสู่ธุรกิจภาพยนตร์อย่างเต็มรูปแบบ โดยอยู่ในการดูแลของ อังเคิล ส่งภาพยนตร์เรื่องแรก โลกทั้งใบให้นายคนเดียว เข้าฉายในปี 2538 ได้รับความสำเร็จเกินความคาดหมายทำรายได้จากการฉาย 2 รอบไปถึง 60 ล้านบาท ซึ่งถือว่าสูงที่สุดในยุคนั้น จนทำให้มีการส่งภาพยนตร์เรื่องอื่นๆ เข้าฉายอย่างต่อเนื่องในช่วงปี 2538 - 2542 อนึ่งได้มีการปรับเปลี่ยนตัวผู้บริหารจาก อดิเรก วัฏลีลา ไปเป็น ปรัชญา ปิ่นแก้ว ก่อนที่ทางปรัชญาจะลาออกไปเปิดบริษัทค่ายเพลง เมกเกอร์เฮด ในเครือ จีเอ็มเอ็ม แกรมมี่ เป็นของตัวเองในปี 2540 จึงมีการเปลี่ยนตัวผู้บริหารอีกครั้งเป็น ราเชนทร์ ลิ้มตระกูล
พ.ศ. 2543 มีการปรับโครงสร้างการบริหารของบริษัท อาร์เอสฟิล์ม จากการเป็นทั้งผู้ผลิตและผู้จัดจำหน่าย ไปเป็นผู้จัดจำหน่ายอย่างเดียวในชื่อ อาร์ เอส.ฟิล์ม แอนด์ ดิสทริบิวชั่น และโอนส่วนของการผลิตภาพยนตร์ไปให้บริษัทลูกทำหน้าที่ผลิตแทน โดยบริษัทลูก 2 บริษัทแรกคือ Avant (อาวอง) และ Red Rocket (เร็ด ร็อคเค็ท) และส่งภาพยนตร์เรื่องแรกในนามอาวอง เรื่อง มือปืน/โลก/พระ/จัน เข้าฉายในปี 2544
พ.ศ. 2547 ยุบรวมบริษัทย่อยทั้งหมดเข้าด้วยกันเป็นบริษัทเดียวในนาม อาวอง และรวมศูนย์การบริหารไว้ที่ ราเชนทร์ ลิ้มตระกูล อีกครั้ง ก่อนที่ทางราเชนทร์จะลาออกไปอยู่กับ สหมงคลฟิล์ม ในปี 2550 จึงมีการปรับตัวผู้บริหารอีกครั้ง มาเป็น เอมี่ จันทิมา เลียวศิริกุล, มณฑล อารยางกูร และ พรชัย ว่องศรีอุดมพร โดยในช่วงนี้นอกจากตลาดในประเทศแล้ว บริษัทฯ ยังมุ่งที่จะเปิดตัวออกสู่ตลาดโลก โดยการนำภาพยนตร์ไทยของทางบริษัท ฯ ไปจำหน่ายยังต่างประเทศ โดยเริ่มต้นจากภาพยนตร์เรื่อง “มือปืน/โลก/พระ/จัน” เรื่อยมา
พ.ศ. 2552 3 ผู้บริหาร เอมี่ จันทิมา, อ๊อฟ มณฑล และ หว่อง พรชัย ได้ลาออกจากอาวอง ไปตั้งบริษัทของตัวเองในนาม M ๓๙ (เอ็ม เทอร์ตี้ไนน์) จึงได้มีการเปลี่ยนตัวผู้บริหารใหม่มาเป็น คมสันต์ เชษฐโชติศักดิ์ และ องอาจ สิงห์ลำพอง และ ปิยะพันธุ์ ชูเพ็ชร์  โดยได้มีการปรับรูปแบบการบริหารงานใหม่เหมือนรูปแบบสตูดิโอภาพยนตร์ต่างประเทศ และรีแบรนด์ชื่อ อาวอง ใหม่มาเป็น Film R Us (ฟิล์ม อาร์ อัส) เพื่อแสดงถึงภาพลักษณ์ใหม่ของบริษัทและส่งภาพยนตร์เรื่องแรกในนาม ฟิล์ม อาร์ อัส เรื่อง สามย่าน เข้าฉายในเดือนพฤษภาคม ปี 2553
พ.ศ. 2554 หลังจากภาพยนตร์เรื่องสุดท้าย บางกอกกังฟู เข้าฉายในช่วงกลางปี ทางบริษัทก็ได้เริ่มถอนตัวออกจากวงการภาพยนตร์ โดยทาง อาร์เอส บริษัทแม่ ได้โยกบุคลากรของฟิล์ม อาร์ อัส ไปอยู่ในส่วนของทีวีดาวเทียมแทน

**ผลงานภาพยนตร์**

**แหล่งข้อมูลอื่น**
  เว็บไซต์ทางการ date=2013-05-14 
หมวดหมู่:บริษัทผลิตภาพยนตร์และรายการโทรทัศน์ของไทยที่ปิดกิจการ
หมวดหมู่:บริษัทไทยที่ก่อตั้งในปี พ.ศ. 2543
หมวดหมู่:บริษัทไทยที่ปิดกิจการในปี พ.ศ. 2558
หมวดหมู่:อาร์เอส
มีเดียวิกิ:Uploadtext/th-ownwork

ขั้นแรก เลือกไฟล์และตั้งชื่อไฟล์ให้เหมาะสมพร้อมใส่คำอธิบาย - ให้ตั้ง ชื่อไฟล์ ที่มีความหมายในตัวเอง อย่าใช้ชื่อไฟล์ที่เป็นรหัส
*:ดี: อาคารเรียนตึก 3 ปี 2550.jpg
*:   ไม่ดี: IMG0592.jpg- เขียนคำอธิบายภาพและแหล่งข้อมูลในกล่องข้อมูลให้ครบ ส่วนวันที่สร้างสรรค์ผลงานและชื่อเจ้าของงานให้ใส่เพิ่มหากต้องการระบุ
ขั้นที่สอง เลือกลิขสิทธิ์งานของคุณให้ใช้ได้โดยเสรี 
ภาพที่อัปโหลดในวิกิพีเดียนั้นกำหนดให้มีการใช้การสัญญาอนุญาตเสรี (เช่นเดียวกับการเขียนในวิกิพีเดีย) โดยภาพที่อคุณอัปโหลดให้เลือกตามหนึ่งในสามเงื่อนไขต่อไปนี้ - ครีเอทีฟคอมมอนส์ - คุณเป็นเจ้าของลิขสิทธิ์งาน แต่อนุญาตให้ผู้อื่นนำไปใช้งานได้ทันทีโดยไม่ต้องขออนุญาต ซึ่งผู้นำไปใช้ต้องอ้างถึงคุณซึ่งเป็นเจ้าของผลงาน
** ครีเอทีฟคอมมอนส์ รุ่น Attribution - อนุญาตให้ดัดแปลง และไม่มีเงื่อนไขอื่นนอกจากการระบุถึงชื่อผู้สร้างสรรค์ผลงาน (cc-by)
** ครีเอทีฟคอมมอนส์ รุ่น Attribution-ShareAlike - อนุญาตให้ดัดแปลง และผลงานดัดแปลงนั้นจะต้องตกอยู่ภายใต้สัญญาอนุญาตนี้ (cc-by-sa)- กนู (GFDL) - คุณยังเป็นเจ้าของลิขสิทธิ์ ให้ผู้อื่นนำงานไปใช้โดยไม่ต้องอ้างถึงคุณซึ่งเป็นเจ้าของผลงาน ตราบเท่าที่ผู้นำไปใช้ให้ผู้อื่นนำไปใช้ต่อเช่นกัน- สาธารณสมบัติ - ไม่ถือลิขสิทธิ์ของภาพและอนุญาตให้ผู้ใช้งานสามารถนำไปใช้ได้โดยไม่มีเงื่อนไข
}
แม่แบบ:กล่องข้อมูล สื่อไม่เสรี

}}}}}|id="fileinfotpl_desc"

ผู้ทรงลิขสิทธิ์
{ยังไม่ได้ระบุเจ้าของลิขสิทธิ์ (จำเป็นต้องระบุ)}
แหล่งที่มา

เหตุผล
ภาษาบูโครี

บูโครี (อักษรฮีบรู: בוכארי, อักษรซีริลลิก: бухорӣ, อักษรละติน: Buxorī) เป็นภาษาย่อยยิว-ทาจิกที่ชาวยิวบูฆอรอในเอเชียกลางเคยใช้พูดกัน ภาษาบูโครีได้รับอิทธิพลจากภาษาเปอร์เซียคลาสสิก โดยมีคำยืมจากภาษาฮีบรูเป็นจำนวนมาก รวมทั้งคำยืมจากภาษาในบริเวณข้างเคียงอย่างภาษารัสเซียและภาษาอุซเบกเป็นต้น เป็นภาษาที่ใช้สื่อสารกับชาวทาจิก

**อ้างอิง**

**แหล่งข้อมูลอื่น**
บูโครี
บูโครี
บูโครี
การสูญพันธุ์ครั้งใหญ่

ภาพจำลองเหตุการณ์ดาวเคราะห์น้อยพุ่งเข้าชนโลก เมื่อ 65 ล้านปีที่แล้ว
การสูญพันธุ์ครั้งใหญ่ (mass extinction) เป็นปรากฏการณ์ทางธรรมชาติที่เป็นข้อสันนิษฐานว่า เป็นสาเหตุให้สิ่งมีชีวิตบนโลกหลากชนิดหลายสายพันธุ์ต้องสูญพันธุ์ไปในเวลาพร้อม ๆ กันหรือไล่เลี่ยกัน
เหตุการณ์การสูญพันธุ์ครั้งใหญ่ ไม่ได้เกิดขึ้นแค่เพียงครั้งเดียว ในช่วง ยุคครีเตเชียส (Cretaceous) ซึ่งเป็นยุคที่ไดโนเสาร์เป็นสิ่งมีชีวิตอันดับบนสุดของห่วงโซ่อาหารอย่างที่คนทั่วไปเข้าใจ หากแต่การสูญพันธุ์ครั้งใหญ่เคยเกิดขึ้นมาแล้วหลายครั้ง การประเมินระยะเวลาการเกิดเหตุการณ์ ทำโดยการวินิจฉัยจากซากฟอสซิลจากทะเลเป็นส่วนใหญ่ เนื่องมาจากว่าสามารถ ค้นพบได้ง่ายกว่าฟอสซิลที่อยู่บนบก
เหตุการณ์การสูญพันธุ์ครั้งใหญ่ที่เป็นที่สนใจและผู้คนทั่วไปรู้จักกันดีที่สุดคือ เหตุการณ์การสูญพันธุ์ครั้งใหญ่ในช่วงยุคครีเตเชียส (Cretaceous) เมื่อราว 65 ล้านปีที่แล้ว ซึ่งเป็นสาเหตุที่ทำให้ไดโนเสาร์ขนาดใหญ่สูญพันธุ์ทั้งหมด เมื่อทำการศึกษาพบว่าตั้งแต่ 550 ล้านปีก่อนเป็นต้นมา ได้เกิดการสูญพันธุ์ครั้งใหญ่ขึ้นทั้งหมดประมาณ 5 ครั้ง ซึ่งทำให้สิ่งมีชีวิตสูญพันธุ์ไปราว ๆ 50% ของทั้งหมด เนื่องจากระยะเวลาที่เกิดขึ้นนานมาก การสูญพันธุ์ครั้งใหญ่ก่อนหน้ายุคครีเตเชียสมักลำบากในการศึกษารายละเอียด เพราะหลักฐานซากฟอสซิลสำหรับตรวจสอบมีหลงเหลือน้อยมาก

**การสูญพันธุ์ครั้งใหญ่ 5 ครั้ง**

**อ้างอิง**
  Smithsonian National Museum of Natural History (20/9/2007) -  University of Bristol (20/9/2007) -  การค้นพบฟอสซิลป่าจากสำนักข่าว BBC (20/9/2007) -  Natural Environment Research Council date=2008-06-06  (20/9/2007) -  เหตุการณ์การสูญพันธุ์ครั้งใหญ่ทั้ง 5 ครั้งจาก space.com (20/9/2007) 

**ดูเพิ่ม**
 การสูญพันธุ์ของไดโนเสาร์
หมวดหมู่:ชีววิทยาวิวัฒนาการ
หมวดหมู่:ชีววิทยา
หมวดหมู่:การสูญพันธุ์
หมวดหมู่:วิทยาศาสตร์ดาวเคราะห์
ภาษามลาโซ

ภาษามลาโซ (ܡܠܚܬܝܐ) บางครั้งเรียกเป็น ซูร์โยโย หรือ ซูรัยต์ เป็นภาษาแอราเมอิกใหม่กลางที่ไม่มีความเคลื่อนไหวหรือสูญหายแล้วหรือ เคยมีผู้พูดในตุรกีตะวันออก และภายหลังพบในซีเรียตะวันอกเฉียงเหนือโดยชาวคริสต์นิกายซีเรียออร์ธอดอกซ์
ภาษามลาโซมีความใกล้ชิดกับภาษาตูโรโย แต่แตกต่างมากพอที่จะถือเป็นคนละภาษา โดยภาษามลาโซมีวากยสัมพันธ์ที่ยังคงคุณสมบัติจากภาษาซีรีแอกคลาสสิกมากกว่าตูโรโย

**วิทยาหน่วยคำ**
ภาษามลาโซเป็นภาษาที่มีลักษณะอนุรักษนิยมมากกว่าภาษาตูโรโยทั้งด้านคำศัพท์และไวยากรณ์โดยใช้คำและโครงสร้างของภาษาซีรีแอก โดยยังคงรูปแบบจากภาษาแอราเมอิก

**อ้างอิง**
Jastrow, Otto (1994). Der neuaramäische Dialekt von Mlaḥsô. Wiesbaden: Harrassowitz. 3-447-03498-X.
มลาโซ
มลาโซ
ภาษาบูนัน

ภาษาบูนัน (t=布農語) เป็นภาษาที่ใช้พูดโดยชาวบูนันในไต้หวัน จัดอยู่ในตระกูลภาษาออสโตรนีเซียน สาขาเกาะฟอร์โมซา แบ่งเป็นสำเนียงย่อยได้ห้าสำเนียงคือ อิสบูกุน ตักบูนวซ ตากีวาตัน ตากีบากา และตากีตูดุห์ สำเนียงอิบูกุนเป็นสำเนียงหลักทางใต้ของไต้หวัน สำเนียงตักบูนวซและตากีวาตัน ส่วนใหญ่ใช้พูดทางภาคกลาง อีกสองสำเนียงใช้พูดทางเหนือ ปัจจุบันภาษาบูนันใช้พูดในหมู่ชาวซาอารัวและกานากานาบูด้วย 

**อ้างอิง**

**บรรณานุกรม**
 url-status=dead - via=hcommons.org- language=en- doi-access=free- url-status=dead - language=en- trans-title=Bunun Reference Grammar- author-mask4=Bukun Ismahasan Islituan 卜袞‧伊斯瑪哈單‧伊斯立瑞- trans-title=Bunun Reader: Understanding the Bunun Language- url-status=dead 

**แหล่งข้อมูลอื่น**
 Kaipuleohone's Robert Blust collection includes elicited materials on Bunun.-  Yuánzhùmínzú yǔyán xiànshàng cídiǎn 原住民族語言線上詞典 zh – Bunun search page at the "Aboriginal language online dictionary" website of the Indigenous Languages Research and Development Foundation-  Bunun teaching and leaning materials published by the Council of Indigenous Peoples of Taiwan date=2022-02-17  zh-  Bunun translation of President Tsai Ing-wen's 2016 apology to indigenous people date=2022-02-17  – published on the website of the presidential office
หมวดหมู่:กลุ่มภาษาฟอร์โมซา
หมวดหมู่:ภาษาในไต้หวัน
หมวดหมู่:ชาวบูนัน
วัดป่ากล้วย

วัดป่ากล้วย ตั้งหมู่ที่บ้านป่ากล้วย หมู่ที่ 2  ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ อยู่ในเขตปกครองคณะสงฆ์ตำบลคุ้งตะเภา มีฐานะเป็นวัดที่ได้รับพระราชทานวิสุงคามสีมา (มีอุโบสถ) สังกัดการปกครองคณะสงฆ์มหานิกาย ภาค 5 
วัดป่ากล้วยเป็นวัดโบราณแห่งแรกในตำบลคุ้งตะเภาที่มีอุโบสถ และเป็นวัดที่มีสำนักปฏิบัติธรรม (โดยพฤตินัย) แห่งเดียวของตำบล ตัววัดตั้งอยู่ติดตลิ่งริมแม่น้ำน่าน (ซึ่งตื้นเขินไปแล้ว) ใกล้กับสำนักงานเทศบาลตำบลคุ้งตะเภา

**ประวัติ**
วัดป่ากล้วย มีที่ดินที่ตั้งวัดจำนวน 11 ไร่ 3 งาน 85 ตารางวา
พุทธศาสนิกชนได้ร่วมใจกันสร้างวัดนี้เพื่อเป็นที่ประกอบศาสนกิจและกิจกรรมของชุมชน ได้รับพระราชทานวิสุงคามสีมาเมื่อพ.ศ. 2420 

**สำนักวิปัสสนาวัดป่ากล้วย**
บรรยากาศสำนักปฏิบัติธรรมวัดป่ากล้วย ถ่ายเมื่อปี พ.ศ. 2549
วัดป่ากล้วยมีสำนักปฏิบัติธรรม 1 แห่ง คือ สำนักวิปัสสนาวัดป่ากล้วย มีพระเฉลิมโชค ฉนฺทชาโต เป็นเจ้าสำนัก สำนักปฏิบัติธรรมมีทั้งอุบาสก อุบาสิกา เข้ามาบวชถือศีล 8 ศีล 5  สำนักปฏิบัติธรรมนี้จัดแยกส่วนสัดสำนักปฏิบัติธรรมเป็นภูมิทัศน์แบบวัดป่า โดยแบ่งเขตพื้นที่ด้านทิศตะวันออกของทางวัดเป็นสำนักเอกเทศ

**รายนามเจ้าอาวาสวัดป่ากล้วย**
รายนามเจ้าอาวาสวัดป่ากล้วยเท่าที่มีหลักฐานสืบค้นได้

**อาณาเขตที่ตั้งวัด**
(รอเพิ่มเติมเนื้อหาในส่วนนี้)

**ศาสนสถาน-ถาวรวัตถุ**
อุโบสถวัดป่ากล้วยบูรณะใหม่เมื่อปี พ.ศ. 2550- อุโบสถ กว้าง 6 เมตร ยาว 14 เมตร สร้างเมื่อ พ.ศ. 2420 บูรณะเมื่อ พ.ศ. 2550- ศาลาการเปรียญ กว้าง 21 เมตร ยาว 28 เมตร สร้างเมื่อ พ.ศ. 2492- หอสวดมนต์ต์ กว้าง 11.50 เมตร ยาว 15.30 เมตร สร้างเมื่อ พ.ศ. 2507- กุฏิสงฆ์ จำนวน 4 หลัง เป็นอาคารไม้ 3 หลัง และตึก 1 หลัง- วิหารอดีตเจ้าอาวาส กว้าง 4 เมตร ยาว 7.20 เมตร ก่อสร้างเมื่อ พ.ศ. 2537- หอระฆัง กว้าง 2.50 เมตร ยาว 2.50 เมตร- กำแพงวัด สร้างด้วยคอนกรีตเสริมเหล็ก เมื่อปี พ.ศ. 2520

**ข้อมูลจำเพาะ**
ได้รับพระบรมราชานุญาตให้สร้างวัด ตามพระราชบัญญัติลักษณะการปกครองคณะสงฆ์ ร.ศ. 121 เมื่อปี ?
มีพระบรมราชโองการพระราชทานวิสุงคามสีมา ปี พ.ศ. 2420

**ที่ดินของวัด**
ที่ดินเฉพาะบริเวณที่ตั้งวัด มีเนื้อที่ 11 ไร่ 3 งาน 85 ตารางวา โดยมีหนังสือแสดงกรรมสิทธิ์ที่ดินเป็นโฉนด เลขที่ 8020
และที่ธรณีสงฆ์ มี 1 แปลง รวมเนื้อที่ทั้งสิ้น 1 ไร่ 3 งาน 16 ตารางวา

**อ้างอิง**
 พระครูสุธรรมาจารย์ (พร้อม ธนปาโล). เอกสาร . อุตรดิตถ์ : วัดป่ากล้วย, ๒๕๔๙. (อัดสำเนา)-  ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ date=2008-01-26 
ป่ากล้วย
ป่ากล้วย
สถานีบางนา

สถานีบางนา (Bang Na station; รหัส: E13) เป็นสถานีรถไฟฟ้าบีทีเอส สายสุขุมวิท ในเขตบางนา
เปิดให้บริการในปี พ.ศ. 2554 เป็นส่วนหนึ่งของรถไฟฟ้าส่วนต่อขยายจากสถานีอ่อนนุชถึงสถานีแบริ่ง มีทางเดินลอยฟ้าไปยังศูนย์นิทรรศการและการประชุมไบเทคบุรี

**ที่ตั้ง**
ถนนสุขุมวิท บริเวณสะพานข้ามคลองบางนา หน้ากรมอุตุนิยมวิทยาและศูนย์แสดงสินค้าไบเทค ห่างจากทางแยกบางนา (จุดบรรจบกับถนนสรรพาวุธและถนนบางนา-ตราด) มาทางทิศใต้ประมาณ 300 เมตร ในพื้นที่แขวงบางนาใต้ เขตบางนา กรุงเทพมหานคร

**แผนผังของสถานี**

**รูปแบบของสถานี**
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด

**สิ่งอำนวยความสะดวก**
ลิฟต์ สำหรับผู้พิการ ไปยังชั้นขายบัตรโดยสารและชานชาลา จากทางเท้าทั้ง 2 ฝั่ง

**ทางเข้า-ออก**
 1 พิพิธภัณฑ์การเรียนรู้อุตุนิยมวิทยา, กรมอุตุนิยมวิทยา (บันไดเลื่อน,ลิฟต์)- 2 ที่ทำการไปรษณีย์คลองบางนา, บริษัท แลคตาซอย จำกัด (บันไดเลื่อน,ลิฟต์)- 3 ปั๊มน้ำมันบางจาก, กรมอุตุนิยมวิทยา- 4 โชว์รูมรถยนต์โตโยต้า, ปั๊มน้ำมันคาลเท็กซ์, โชว์รูมรถยนต์มิตซูบิชิ, โรงแรม ไลค์ อิน โฮเต็ล - 5 กรมอุตุนิยมวิทยา- 6 ซูเปอร์สกายวอล์กไป สถานีอุดมสุข, ไบเทคบุรี, ท่ารถตู้ทางแยกบางนา 
จุดรวมพลอยู่ที่ทางออก 2 ร้านยูนิแอร์ และ ทางออก 4 บริเวณป้ายรถประจำทาง

**เวลาให้บริการ**

**รถโดยสารประจำทาง**
องค์การขนส่งมวลชนกรุงเทพ
สีม่วง : เขตการเดินรถที่ 1 
สีแดง : เขตการเดินรถที่ 3
รถเอกชน
สีกรมท่า : เส้นทางของ บจก.ไทยสมายล์บัส (และบริษัทในเครือ)

**ทางแยกบางนา (ขึ้นทางด่วน)**

**องค์การขนส่งมวลชนกรุงเทพ**
 1 เส้นทางที่มีรถรองรับวีลแชร์

**ถนนสุขุมวิท (หลังทางแยกบางนา)**

**องค์การขนส่งมวลชนกรุงเทพ**
 1 เส้นทางที่มีรถรองรับวีลแชร์

**รถเอกชน**

**รถเอกชน**

**34 ถนนเทพรัตน**

**องค์การขนส่งมวลชนกรุงเทพ**

**รถเอกชน**

**สถานที่สำคัญใกล้เคียง**
 กรมอุตุนิยมวิทยา- ไบเทคบุรี- วัดบางนาใน- ที่ทำการไปรษณีย์คลองบางนา- วิทยาลัยเซาท์อีสต์บางกอก- โรงเรียนอรรถวิทย์พณิชยการ- สมาคมตั้งตระกูลแห่งประเทศไทย- สนามยิงปืนราชนาวี บางนา

**อ้างอิง**
บางนา
หมวดหมู่:สถานีขนส่งผู้โดยสารในเขตบางนา
บางนา
หมวดหมู่:ก่อตั้งในกรุงเทพมหานครในปี พ.ศ. 2554
สถานีบางจาก

สถานีบางจาก (Bang Chak station; รหัส: E10) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนสุขุมวิทในพื้นที่เขตพระโขนง กรุงเทพมหานคร เป็นสถานีแรกของส่วนต่อขยายสายสุขุมวิทของกรุงเทพมหานครจากสถานีอ่อนนุชถึงสถานีแบริ่ง จำนวน 5 สถานี

**ที่ตั้ง**
สถานีตั้งอยู่เหนือถนนสุขุมวิท ระหว่างซอยสุขุมวิท 95/1 และซอยสุขุมวิท 99 กับซอยสุขุมวิท 60/1 (สุคนธชาติ 3) และซอยสุขุมวิท 62 (สามภพนฤมิตร) ในพื้นที่แขวงบางจากและแขวงพระโขนงใต้ เขตพระโขนง กรุงเทพมหานคร

**แผนผังของสถานี**

**รูปแบบของสถานี**
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด

**สิ่งอำนวยความสะดวก**
ลิฟต์ สำหรับผู้พิการและผู้สูงอายุ จากทางเท้าทั้ง 2 ฝั่งไปยังชั้นจำหน่ายบัตรโดยสาร และจากชั้นขายบัตรโดยสารไปยังชั้นชานชาลาทั้ง 2 ฝั่ง

**ทางเข้า-ออก**
 1 ซอยสุขุมวิท 95/1, ซอยสุขุมวิท 97, บางจากสแควร์ (บันไดเลื่อน)- 2 ซอยสุขุมวิท 60/2 (อัตโนมัติ) , แก้วสารพัดนึก, กรุงเทพคลินิกแพทย์สาขา 2 (บันไดเลื่อน, ลิฟต์)- 3 ซอยสุขุมวิท 97/1 (แสงตะวัน), ธนาคารไทยพาณิชย์ สาขาบางจาก, วิทยาลัยเทคโนโลยีกรุงเทพ, ซอยสุขุมวิท 99 (ลิฟต์)- 4 ซอยสุขุมวิท 62 (สามภพนฤมิตร), อาคารยังเต็งซือ, อาคารเอ็ม ทาวเวอร์, ปั๊มน้ำมันลอยฟ้า บางจาก, ปั๊มน้ำมันเชลล์, โรงงานเภสัชกรรมแอตแลนติค, ซิมโฟนีสุขุมวิท- 5 ซอยสุขุมวิท 60/1 (สุคนธชาติ 3), วิว่า การ์เดนท์, อาคารเจียไต๋, ตลาดบางจาก, ไอดีโอ เอส 93 (ทางเดินเชื่อมสะพานลอย ระยะทาง 100 เมตร)
จุดรวมพลอยู่ที่ทางออก 2 บริเวณหน้าโรงเรียนสมาหารศึกษา และ ทางออก 4 บริเวณหน้าปากซอยสุขุมวิท 62

**เวลาให้บริการ**

**รถโดยสารประจำทาง**

**20px ถนนสุขุมวิท**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**รถเอกชน**

**ซอยสุขุมวิท 62 (ขึ้นทางด่วน)**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**รถเอกชน**
 ถนนสุขุมวิท รถขสมก. สาย 2 23 25 45 501 508 511 รถเอกชน สาย 38 46 48 98 132

**สถานที่สำคัญใกล้เคียง**
 ตลาดบางจาก- บางจากสแควร์- สำนักงานขนส่งเขตพื้นที่ 3 กรมการขนส่งทางบก- วิทยาลัยเทคโนโลยีกรุงเทพ- โรงแรมวีว่า การ์เดนท์- อาคารเจียไต๋ (ซี.พี. ทาวเวอร์ สุขุมวิท)- อาคารเอ็ม ทาวเวอร์ (บริษัท บางจาก คอร์ปอเรชัน จำกัด (มหาชน) สำนักงานใหญ่)- โรงพยาบาลรวมใจรักษ์ สุขุมวิท 62

**อ้างอิง**
บางจาก
หมวดหมู่:สิ่งก่อสร้างตั้งแต่ พ.ศ. 2554
บางจาก
ธงชาติเซนต์วินเซนต์และเกรนาดีนส์

ธงชาติเซนต์วินเซนต์และเกรนาดีนส์ มีลักษณะเป็นธงสี่เหลี่ยมผืนผ้า กว้าง 7 ส่วน ยาว 11 ส่วน ภายในแบ่งเป็นสามแถบ โดยแถบด้านคันธงเป็นสีฟ้า ด้านชายธงเป็นสีเขียว แถบกลางธงเป็นสีทอง โดยมีความกว้างเป็นสองเท่าของแถบด้านคันธงและด้านชายธง กลางแถบสีทองนั้นมีรูปสี่เหลี่ยมขนมเปียกปูนสีเขียว 3 รูป เรียงกันเป็นรูปอักษรละติน "V" ธงนี้เป็นธงที่ประกาศใช้เมื่อวันที่ 21 ตุลาคม พ.ศ. 2528
สีฟ้าในธง หมายถึงผืนฟ้าและท้องทะเลสีคราม สีทองหมายถึงความอบอุ่น จิตวิญญาณอันเจิดจ้าของปวงชน และผืนทรายสีทองในหมู่เกาะเกรนาดีนส์ สีเขียวหมายถึงพืชพรรณที่เขียวชอุ่มจากการเกษตรกรรมทั่วเกาะเซนต์วินเซนต์ และพลังแห่งความอดทนของประชาชน รูปสี่เหลี่ยมขนมเปียกปูน 3 รูป ซึ่งเรียงกันเป็นรูปตัว "V" คืออักษรตัวแรกของคำว่าเซนต์วินเซนต์ (St. Vincent) หมายถึง ความหลากหลายทางธรรมชาติในหมู่เกาะนี้ จนประเทศนี้ได้ชื่อว่าเป็นอัญมณีแห่งหมู่เกาะแอนทิลลิส (the Antilles) โดยเหตุดังกล่าว ทำให้ธงนี้มีอีกชื่อหนึ่งว่า "ธงอัญมณี" ("The gems")

**ธงชาติสมัยต่างๆ**

**ดูเพิ่ม**
 ตราแผ่นดินของเซนต์วินเซนต์และเกรนาดีนส์- เซนต์วินเซนต์แลนด์โซบิวทิฟูล

**อ้างอิง**

**แหล่งข้อมูลอื่น**
 title=ธงชาติเซนต์วินเซนต์และเกรนาดีนส์
หมวดหมู่:ประเทศเซนต์วินเซนต์และเกรนาดีนส์
ซเซนต์วินเซนต์
สถานีปุณณวิถี

ภายนอกของสถานีปุณณวิถี
สถานีปุณณวิถี (Punnawithi station; รหัส: E11) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนสุขุมวิทในพื้นที่เขตพระโขนง กรุงเทพมหานคร เป็นสถานีที่สองของโครงการส่วนต่อขยายสายสุขุมวิทของกรุงเทพมหานครจากสถานีอ่อนนุชถึงสถานีแบริ่ง จำนวน 5 สถานี

**ที่ตั้ง**
ถนนสุขุมวิท บริเวณปากซอยสุขุมวิท 101 (ปุณณวิถี) ซอยสุขุมวิท 62/3 และซอยสุขุมวิท 64 (พงษ์เวชอนุสรณ์) ในพื้นที่แขวงบางจากและแขวงพระโขนงใต้ เขตพระโขนง กรุงเทพมหานคร

**แผนผังของสถานี**

**รูปแบบของสถานี**
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นจำหน่ายบัตรโดยสารและชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด

**สิ่งอำนวยความสะดวก**
ลิฟต์ สำหรับผู้พิการและผู้สูงอายุ จากทางเท้าทั้ง 2 ฝั่งไปยังชั้นจำหน่ายบัตรโดยสาร และจากชั้นจำหน่ายบัตรโดยสารไปยังชั้นชานชาลาทั้ง 2 ฝั่ง

**ทางเข้า-ออก**
 1 ร้านอาหารฮั่ว เซ่ง ฮง, ซอยสุขุมวิท 101 (ปุณณวิถี), เคซีจี กิมจั๊ว พาณิชย์, แมริออท เอ็กซ์คลูซีฟ อพาร์ตเมนท์ แบงค็อก สุขุมวิท 101 (บันไดเลื่อน)- 2 ซอยสุขุมวิท 62/3 (ลิฟต์) , โรงแรมคอนวีเนียน พาร์ค กรุงเทพ, เดอะรูม สุขุมวิท 62- 3 ร้านไปรษณีย์ไทย สุขุมวิท 101- 4 ซอยสุขุมวิท 64 (พงษ์เวชอนุสรณ์), โรงแรมสเปซี บีเคเค, โรงแรมอี 11 (บันไดเลื่อน)- 5  เคซีจี กิมจั๊ว พาณิชย์ (ลิฟต์)- 6 โรงเรียนนานาชาติแองโกลสิงคโปร์, ซอยสุขุมวิท 64 (พงษ์เวชอนุสรณ์), ทรู ดิจิทัล พาร์ค, คลาวด์ 11, ถนนวชิรธรรมสาธิต (ซอยสุขุมวิท 101/1) (ทางเดินเชื่อมสะพานลอย)
จุดรวมพลอยู่ที่ทางออก 2 หน้าเดอะรูม สุขุมวิท 62 และ ทางออก 4 บริเวณหน้าปากซอยสุขุมวิท 64 (พงษ์เวชอนุสรณ์)

**เวลาให้บริการ**

**รถโดยสารประจำทาง**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**รถเอกชน**
 ถนนสุขุมวิท รถขสมก. สาย 23 180 511 รถเอกชน สาย 2 2E 25 38 46 48 98 139 507 513

**สถานที่สำคัญใกล้เคียง**
 วัดธรรมมงคลเถาบุญญนนทวิหาร- วัดวชิรธรรมสาธิตวรวิหาร- สถาบันออกแบบนานาชาติชนาพัฒน์- วิทยาลัยเทคโนโลยีสหพาณิชย์บริหารธุรกิจ- โรงเรียนนานาชาติแองโกลสิงคโปร์- ทรู ดิจิทัล พาร์ค- คลาวด์ 11
** เดอะ คอมมอนส์ คลาวด์ 11
** โรงแรมโยเทล แบงค็อก
** โรงแรมสร้างสรรค์ แบงค็อก, ทริบิวต์ พอร์ตโฟลิโอ

**แหล่งข้อมูลอื่น**
 สถานีปุณณวิถี

**อ้างอิง**
ปุณณวิถี
หมวดหมู่:สิ่งก่อสร้างตั้งแต่ พ.ศ. 2554
ปุณณวิถี
ไมเคิล จอห์นสัน (นักฟุตบอลเกิดปี พ.ศ. 2531)

ไมเคิล จอห์นสัน (Michael Johnson) เป็นนักฟุตบอลสังกัดทีมสโมสรฟุตบอลแมนเชสเตอร์ซิตี ตำแหน่งกองกลาง เกิดเมื่อวันที่ 24 กุมภาพันธ์ พ.ศ. 2531 ที่ Urmston, เมืองแมนเชสเตอร์
จอห์นสันเซ็นสัญญากับทีมแมนเชสเตอร์ซิตี ในปี พ.ศ. 2547 ก่อนที่จะมาอยู่กับแมนเชสเตอร์ซิตี เคยเป็นนักเตะฝึกหัดของเอฟเวอร์ตัน, ไฟเยอโนร์ด และมาอยู่ในทีมเยาวชนของลีดส์ยูไนเต็ด เขาเป็นหนึ่งในผู้เล่นของทีมเยาวชนแมนเชสเตอร์ซิตี ชุดที่เข้าถึงรอบชิงชนะเลิศ เอฟเอคัพเยาวชน (FA Youth Cup) เขาลงเล่นในพรีเมียร์ลีกอังกฤษครั้งแรกในวันที่ 21 ธันวาคม 2549 นัดที่แมนเชสเตอร์ซิตีพบวีแกน ที่เจเจบี สเตเดี้ยม และเป็นวีแกนที่ชนะไป 4-0, นัดที่ 2 ที่เขาลงเล่นในพรีเมียร์ลีกอังกฤษ คือนัดที่แมนเชสเตอร์ซิตีชนะมิดเดิลสโบรช์ ไป 2-0
ในเดือนเมษายน 2550 จอห์นสันโชว์ฟอร์มได้อย่างโดดเด่นตลอดมา ทำให้ทีมลิเวอร์พูลสนใจนักเตะคนนี้ แมนเชสเตอร์ซิตีจึงได้เจรจาขอต่อสัญญากับเขา เมื่อวันที่ 18 กรกฎาคม 2550 เพื่อรั้งเขาไว้ไม่ให้ออกจากทีมไป ประตูแรกในพรีเมียร์ลีกนัดที่แมนเชสเตอร์ซิตีชนะดาร์บี้ 1-0 ในวันที่ 15 สิงหาคม 2550 ที่ ซิตี้ ออฟ แมนเชสเตอร์ สเตเดียม สนามเหย้าของแมนเชสเตอร์ซิตี และประตูที่ 2 เขายิงได้ในอีก 1 เดือนต่อมา ในนัดที่แมนเชสเตอร์ซิตี เปิดบ้านรับการมาเยือนของ แอสตันวิลลา ทีมที่มีกุนซือฝีมือดีอย่าง มาร์ติน โอนีล จอห์นสันโชว์ความแข็งแกร่งของร่างกายและทักษะบอล ด้วยการทำชิ่งหนึ่งสองกับเอลาโน่ พาบอลฝ่าแผงกองหลังวิลล่าถึง 3 คน แล้วแปบอลเล่นทางเข้าประตูไปอย่างสวยงาม ช่วยให้แมนเชสเตอร์ซิตีชนะวิลล่า 1-0
ปัจจุบัน ไมเคิล จอห์นสัน มีชื่อติดทีมชาติชุดอังกฤษชุด U21 ทั้งนี้จอห์นสันถูกนำไปเทียบเคียงว่ามีสไตล์การเล่นคล้ายกับ คอลลิน เบล (Colin Bell) นักเตะระดับตำนานของแมนเชสเตอร์ซิตี

**แหล่งข้อมูลอื่น**
  แหล่งข้อมูลของไมเคิล จอห์นสัน date=2007-10-11 
2531
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:บุคคลจากเกรเทอร์แมนเชสเตอร์
หมวดหมู่:กองกลางฟุตบอล
RuneScape

RuneScape คือเกมแนว MMORPG ที่ดำเนินการโดย Jagex Ltd. ซึ่งมีจำนวนตัวละครของผู้เล่นฟรีกว่าสิบล้านตัว และตัวละครที่เสียเงินเป็นสมาชิกมากกว่าล้านตัว RuneScapeถือเป็นหนึ่งในเกมออนไลน์ที่ได้รับความนิยมมากที่สุดในโลก โดยในแต่ละเดือนมีผู้เล่นที่เข้ามาเล่นอย่างน้อยหนึ่งครั้งมากกว่าห้าล้านคน เนื้อหาในเกมมีทั้งส่วนที่เข้าถึงได้ฟรีและที่ต้องสมัครสมาชิกก่อน เนื่องจากเกมรันบนweb browserไม่ต้องลงโปรแกรมใดๆจึงสามารถเล่นที่ไหนก็ได้เพียงเชื่อมต่ออินเทอร์เน็ตได้
ก่อนจะเป็นRuneScape ผู้สร้างเกม Andrew Gower สร้างเกมชื่อว่า DeviousMUDขึ้นในปี1998 ต่อมาได้ปรับปรุงและเปลี่ยนชื่อ RuneScape

**อ้างอิง**

**แหล่งข้อมูลอื่น**
  RuneScape.com
หมวดหมู่:เกมออนไลน์
วิกิพีเดีย:อัปโหลด/ไม่รู้ที่มาและลิขสิทธิ์

__NOEDITSECTION__
150px
กรุณาอย่าอัปโหลดภาพหรือไฟล์เข้าสู่วิกิพีเดีย ถ้าไม่รู้แหล่งที่มาและผู้เป็นเจ้าของลิขสิทธิ์ ภาพดังกล่าวจะถูกลบ
ถ้าต้องการความช่วยเหลือ สามารถถามคำถามได้ที่ แผนกช่วยเหลือ สอบถามว่าลิขสิทธิ์เป็นรูปแบบใด

**ทำไมวิกิพีเดียถึงต้องรู้เจ้าของลิขสิทธิ์และลักษณะลิขสิทธิ์**
วิกิพีเดียและผู้ใช้งานทุกคนจำเป็นต้องรู้ว่าภาพหรือไฟล์ที่นำมาใช้เป็นลิขสิทธิ์รูปแบบใด โดยปกติแล้วเจ้าของลิขสิทธิ์ไม่อนุญาตให้ผู้อื่นนำงานของตนเองไปใช้ แจกจ่าย หรือดัดแปลงแต่อย่างใด แม้ว่าภาพนั้นได้มีการละเมิดลิขสิทธิ์ส่งต่อกันในอินเทอร์เน็ต ซึ่งทางวิกิพีเดียและผู้ใช้ทุกคนต้องแน่ใจว่าภาพที่นำมาใช้สามารถเผยแพร่ได้อย่างเสรี
----
<< กลับไปที่หน้าอัปโหลด
มีเดียวิกิ:Uploadtext/th-nonfree

ทำไมฉันถึงอยู่ที่นี่
ภาพปก ภาพประกอบ ใบปิด ภาพยนตร์ ดวงตราไปรษณียากร และการออกแบบสกุลเงิน สกรีนช็อตของเว็บไซต์ ภาพหน้าจอเกม มิวสิกวิดีโอ และผลงานอื่น ๆ แม้กระทั่งภาพโฆษณา เป็นผลงานที่มีลิขสิทธิ์ ซึ่งสิทธิ์ในการใช้ คัดลอก ดัดแปลงผลงาน ล้วนเป็นสิทธิ์ของเจ้าของลิขสิทธิ์เท่านั้น (นอกจากนี้ยังมีข้อจำกัดเพิ่มเติมเกี่ยวกับดวงตราไปรษณียากรและสกุลเงิน) วิกิพีเดียเคารพในลิขสิทธิ์ของผู้อื่น ดังนั้น อย่าอัปโหลดภาพที่ละเมิดลิขสิทธิ์ของผู้อื่น
ขั้นแรก เลือกชื่อไฟล์ที่เหมาะสม- ให้ตั้งชื่อไฟล์ที่มีความหมายชัดเจน และไม่ควรตั้งชื่อไฟล์เป็นชื่อรหัส
*:ดี: อาคารเรียนตึก 3 ปี 2550.jpg
*:   ไม่ดี: IMG0592.jpg
ขั้นที่สอง เลือกสัญญาอนุญาตให้ตรงกับไฟล์ที่อัปโหลด
เลือกสัญญาอนุญาตจากกล่องตัวเลือก โดยอยู่ในส่วนการใช้งานโดยชอบธรรม
ขั้นที่สามเขียนคำอธิบายภาพและเหตุผลการใช้งาน 
เขียนคำอธิบายไฟล์ทีกำลังอัปโหลดในส่วน "คำอธิบายโดยย่อ" ให้ชัดเจน ซึ่งต้องประกอบด้วย:- แหล่งที่มาโดยเจาะจงของไฟล์ อย่างเช่น URL จากหน้าที่คุณอัปโหลด
การระบุ URL จะต้องระบุให้ชัดเจน การระบุเฉพาะชื่อเว็บไซต์ถือว่าไม่ถูกต้อง
*:ดี: http://www.example.com/title/image.jpg
*:   ไม่ดี: www.example.com- ชื่อ-สกุลของผู้สร้างสรรค์หรือเจ้าของลิขสิทธิ์- ชื่อของบทความที่ไฟล์นี้จะถูกใช้- คำอธิบายเพิ่มเติม เช่น ชื่อบทความที่จะนำภาพไปใช้ หรือเหตุผลที่ใช้ภาพนี้ จะช่วยอธิบายบทความให้เข้าใจยิ่งขึ้นได้อย่างไร
โปรดทราบว่าภาพที่ไม่ได้ระบุสัญญาอนุญาต และแหล่งที่มาอย่างชัดเจน จะถูกลบภายใน 7 วัน
หมายเหตุ: หากคุณมีความคิดเห็นเกี่ยวกับหน้าอัปโหลดนี้ โปรดแจ้งให้เราทราบในหน้าอภิปราย
หมวดหมู่:ผู้ใช้ซาฟารี

หน้านี้เป็นหมวดหมู่ของกลุ่มผู้ใช้งานเว็บเบราว์เซอร์ซาฟารี ในวิกิพีเดียไทย สำหรับบทความซอฟต์แวร์ดูได้ที่ ซาฟารี (เว็บเบราว์เซอร์)
ซาฟารี
ผลคูณไขว้

ผลคูณไขว้ a × b มีทิศตรงข้ามกับ b × a
ผลคูณไขว้ หรือ ผลคูณเชิงเวกเตอร์ ในทางคณิตศาสตร์ คือ การดำเนินการทวิภาคบนเวกเตอร์สองอันในปริภูมิแบบยุคลิดสามมิติ ซึ่งให้ผลลัพธ์เป็นเวกเตอร์อีกอันหนึ่งที่ตั้งฉากกับสองเวกเตอร์แรก ในขณะที่ผลคูณจุดของสองเวกเตอร์จะให้ผลลัพธ์เป็นปริมาณสเกลาร์ ผลคูณไขว้ไม่มีการนิยามบนมิติอื่นนอกจากสามมิติ และไม่มีคุณสมบัติการเปลี่ยนกลุ่ม เมื่อเทียบกับผลคูณจุด สิ่งที่เหมือนกันคือผลลัพธ์จะขึ้นอยู่กับปริภูมิอิงระยะทาง (metric space) ของปริภูมิแบบยุคลิด แต่สิ่งที่ต่างกันคือผลลัพธ์จะขึ้นอยู่กับการกำหนดทิศทาง (orientation)

**นิยาม**
ไฟล์:Right hand cross product.png|thumb|การหาทิศทางของเวกเตอร์ลัพธ์ด้วยกฎมือขวา 
ผลคูณไขว้ของเวกเตอร์สองอัน a และ b ในปริภูมิสามมิติ เขียนแทนด้วย a × b (อ่านว่า เอ ครอสส์ บี) คือเวกเตอร์ c ที่ตั้งฉากกับทั้ง a และ b โดยมีทิศทางตามกฎมือขวาและมีขนาดเท่ากับพื้นที่ของรูปสี่เหลี่ยมด้านขนานที่เวกเตอร์สองอันนั้นครอบคลุม
ผลคูณไขว้สามารถคำนวณได้จากสูตร
:
เมื่อ θ คือขนาดของมุม (ที่ไม่ใช่มุมป้าน) ระหว่าง a กับ b (0° ≤ θ ≤ 180°) a กับ b ในสูตรคือขนาดของเวกเตอร์ a และ b ตามลำดับ และ  คือเวกเตอร์หน่วยที่ตั้งฉากกับเวกเตอร์ a และ b ถ้าหากทั้งสองเวกเตอร์นั้นร่วมเส้นตรงกัน (คือมีมุมระหว่างเวกเตอร์เป็น 0° หรือ 180°) ผลคูณไขว้จะได้ผลลัพธ์เป็นเวกเตอร์ศูนย์ 0
ทิศทางของเวกเตอร์  ถูกกำหนดโดยกฎมือขวา ซึ่งให้นิ้วชี้แทนทิศทางของเวกเตอร์ a และนิ้วกลางแทนทิศทางของเวกเตอร์ b ทิศทางของเวกเตอร์  จะอยู่ที่นิ้วโป้ง (ดูรูปทางขวาประกอบ)

**วิธีคำนวณผลคูณไขว้**

**สัญกรณ์พิกัด**
กำหนดให้ i, j, k เป็นเวกเตอร์หน่วยในระบบพิกัดมุมฉาก ที่ตั้งฉากซึ่งกันและกันตามคุณสมบัติต่อไปนี้
: 
โดยเวกเตอร์ a และ b สามารถเขียนให้อยู่ในรูปแบบของ i, j, k ได้ดังนี้
: 
ผลคูณไขว้ a × b สามารถคำนวณได้จากสูตรนี้ โดยไม่ต้องพิจารณาขนาดของมุม
: 

**สัญกรณ์เมทริกซ์**
สัญกรณ์พิกัดข้างต้นสามารถเขียนได้อีกอย่างหนึ่งเป็นดีเทอร์มิแนนต์ของเมทริกซ์ดังนี้
:

**ดูเพิ่ม**
 ผลคูณจุด

**แหล่งข้อมูลอื่น**
   Z.K. Silagadze (2002). Multi-dimensional vector product. Journal of Physics. A35, 4949 date=2015-09-05  (it is only possible in 7-D space)-  Real and Complex Products of Complex Numbers-  Vector Product Calculator date=2007-09-28  Online application to calculate the vector product of 3 element vectors-  An interactive tutorial date=2006-04-24  created at Syracuse University - (requires java)-  W. Kahan (2007). Cross-Products and Rotations in Euclidean 2- and 3-Space. University of California, Berkeley (PDF).-  Multiplication of Vectors
หมวดหมู่:พีชคณิตนามธรรม
หมวดหมู่:พีชคณิตเชิงเส้น
หมวดหมู่:การดำเนินการทวิภาค
วัน-ทู-โก แอร์ไลน์ เที่ยวบินที่ 269

วัน-ทู-โก แอร์ไลน์ เที่ยวบินที่ 269 นำผู้โดยสารบินจากกรุงเทพมหานครไปยังจังหวัดภูเก็ต ประเทศไทย เมื่อวันที่ 16 กันยายน พ.ศ. 2550 เวลาประมาณ 15:41 น. แมคดอนเนลล์ดักลาส เอ็มดี-82 ที่ทำการบินอยู่ ไถลออกนอกรันเวย์ 27 ที่ท่าอากาศยานนานาชาติภูเก็ต (HKT) ทำให้มีผู้เสียชีวิต 90 คนจากทั้งหมด 130 คน (รวมคนหนึ่งที่เสียชีวิตจากบาดแผลไหม้หลังอุบัติเหตุหลายวัน) ถือเป็นอุบัติเหตุทางอากาศที่มีผู้สูญเสียมากเป็นอันดับ 3 ในประเทศไทย
คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร (AAIC) ของกระทรวงคมนาคมเป็นผู้เผยแพร่รายงานอุบัติเหตุนี้
ในช่วง พ.ศ. 2552 ถึง 2553 วัน-ทู-โก แอร์ไลน์ถูกห้ามไม่ให้ดำเนินการในชาติบริเวณสหภาพยุโรปเนื่องด้วยเหตุผลด้านความปลอดภัย ในช่วงที่เกิดเหตุ โอเรียนท์ ไทย แอร์ไลน์เป็นเจ้าของบริษัทสายการบินนี้ และในเดือนกรกฎาคม พ.ศ. 2553 จึงรีแบรนด์ใหม่เป็นโอเรียนท์ ไทย แอร์ไลน์

**เที่ยวบิน**

**การกู้คืน**

**ผู้รอดชีวิตและบาดเจ็บ**
ในจำนวน 130 คนที่อยู่บนเครื่องบิน มีผู้โดยสารเพียง 85 คนและลูกเรือ 5 คน (รวมลูกเรือที่บินสองคน) เสียชีวิตpage=3

**รายการโทรทัศน์**
 โมเดิร์นไนน์ทีวีเล่าถึงวัน-ทู-โก แอร์ไลน์ เที่ยวบินที่ 269 ในรายการ ข่าวดังข้ามเวลา ฉบับวันที่ 26 มิถุนายน พ.ศ. 2560 ตอน "Dead Landing รันเวย์มรณะ"- ไทยพีบีเอสเล่าถึงวัน-ทู-โก แอร์ไลน์ เที่ยวบินที่ 269 ในรายการ ความจริงไม่ตาย ฉบับวันที่ 15 กรกฎาคม พ.ศ. 2563 ตอน "OG269 เที่ยวบินมรณะ"

**หมายเหตุ**

**อ้างอิง**

**แหล่งข้อมูลอื่น**
 คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร กระทรวงคมนาคม
** Final Report ( Archive)
** " INTERIM REPORT ONE TWO GO AIRLINES COMPANY LIMITED MCDONNELL DOUGLAS DC-9-82 (MD-82) HS-OMG PHUKET INTERNATIONAL AIRPORT THAILAND 16 SEPTEMBER 2007." AAIC ( Archive ( Alt archive)
** " ผลการสอบสวนอบุ ตัเหต ิ กรณ ุ ี เครองบ ่ื นของบร ิ ษิ ทั วนั ทูโก แอรไลน  จากํ ดั  แบบ DC-9-82 (MD-82)  เครองหมายส ่ื ญชาต ั และทะเบ ิ ยนี HS-OMG  ประสบอบุ ตัเหต ิ  ุณ ทาอากาศยานนานาชาต  ภิเกู ต็  เมอว่ื นทั 16  ่ี กนยายน ั 2550." ( Archive)- " STATUS OF THE INQUIRY INTO THE ACCIDENT OF ONE TWO GO AIRLINES FLIGHT OG 269." ( Archive) Royal Thai Embassy of Singapore-  HS-OMG on Aircraft Census Database- The Crash of One-Two-GO Airlines Flight 269: The Etiology of a Preventable Accidentfix-attempted=yes  (fix-attempted=yes )-  Video of the relatives of the victims of Flight 269 from Associated Press Archive- One-Two-GO Airlines Crash: Case Study  date=2022-07-03 
หมวดหมู่:อุบัติเหตุทางการบินในประเทศไทย
หมวดหมู่:วัน-ทู-โก แอร์ไลน์
หมวดหมู่:อุบัติเหตุทางการบินในปี พ.ศ. 2550
หมวดหมู่:อุบัติเหตุของเครื่องบินแมคดอนเนลล์ ดักลาส ดีซี-9
หมวดหมู่:เหตุการณ์ในจังหวัดภูเก็ต
แม่แบบ:เหตุการณ์ปัจจุบัน/2550 กันยายน 28

* ศาลพิพากษายกฟ้องคดีฆาตกรรมนาย ห้างทอง ธรรมวัฒนะ โดยพิจารณาว่าการเสียชีวิตของนายห้างทองเป็นการฆ่าตัวตาย ทำให้นายนพดล ธรรมวัฒนะ จำเลยในคดีพ้นจากข้อกล่าวหา- กุ้ง กิตติคุณ เชียรสงค์ เสียชีวิต จากอุบัติเหตุรถยนต์เสียหลักลงข้างทางที่บริเวณถ.พหลโยธิน ขาออก ก.ม. 265 อ.บรรพตพิสัย จ.นครสวรรค์  (ไทยรัฐ)
}
เดินอากาศไทย เที่ยวบินที่ 365

เดินอากาศไทย เที่ยวบินที่ 365 นำผู้โดยสารบินจากหาดใหญ่ไปยังจังหวัดภูเก็ต เมื่อวันที่ 31 สิงหาคม พ.ศ. 2530 เที่ยวบินนี้บริการด้วยเครื่องบินโบอิง 737 ทะเบียน HS-TBC เครื่องบินเกิดหมุนกลางอากาศ และควงสว่านก่อนตกทะเล ทางทิศตะวันออกของเกาะภูเก็ต ห่างจากสนามบินประมาณ 8 กิโลเมตร มีผู้เสียชีวิต 83 คน เป็นผู้โดยสาร 74 คน ลูกเรือ 9 คน ไม่มีผู้รอดชีวิต
ผลการสอบสวนอย่างเป็นทางการสรุปว่า อุบัติเหตุเกิดจากมีเครื่องบินเดินอากาศไทยและดรากอนแอร์ เดินทางมาถึงสนามบินในเวลาเดียวกัน  เจ้าหน้าที่หอบังคับการบินจัดให้เครื่องทั้งสองลำมีระยะห่างไม่เพียงพอ  หอบังคับการบินสั่งการให้ นักบินเดินอากาศไทยนำเครื่องหลบออกนอกเส้นทาง ให้เครื่องดรากอน แอร์ไลน์ ลงก่อนอย่างกระชั้นชิดเกินไป ทำให้เครื่องเดินอากาศไทยเกิดอาการหัวปัก เครื่องสะบัดทางขวาอย่างแรง นักบินพยายามแก้ไขโดยดึงหัวขึ้น แต่เครื่องได้ตกลงถึงพื้นน้ำเสียก่อน
ภายหลังเหตุการณ์ รัฐบาลสั่งการให้ท่าอากาศยานขนาดใหญ่ทั่วประเทศไทย ดำเนินการติดตั้งระบบเรดาร์อย่างเร่งด่วน

**อ้างอิง**
  หน้า = 

**แหล่งข้อมูลอื่น**
  Plane Crash Info: Thai Airways Flight 365
หมวดหมู่:อุบัติเหตุทางการบินในประเทศไทย
หมวดหมู่:อุบัติเหตุที่เกิดขึ้นกับการบินไทย
หมวดหมู่:อุบัติเหตุทางการบินในปี พ.ศ. 2530
หมวดหมู่:อุบัติเหตุของเครื่องบินโบอิง 737
หมวดหมู่:เหตุการณ์ในจังหวัดภูเก็ต
รายชื่อมณฑลของประเทศจีนเรียงตามความหนาแน่นของประชากร

แผนที่แสดงความหนาแน่นแต่ละพื้นที่ของจีน
นี่คือ รายชื่อมณฑลของจีนเรียงตามความหนาแน่นของประชากร

**รายชื่อ**
# เขตปกครองพิเศษมาเก๊า - 16,921
# เขตปกครองพิเศษฮ่องกง - 6,380
# เทศบาลนครเซี่ยงไฮ้ - 2,747
# เทศบาลนครปักกิ่ง - 888
# เทศบาลนครเทียนจิน - 859
# มณฑลเจียงซู - 724
# มณฑลซานตง - 586
# มณฑลเหอหนาน - 582
# มณฑลกวางตุ้ง - 467
# มณฑลเจ้อเจียง - 463.7
# มณฑลอานฮุย - 463.5
# เทศบาลนครฉงชิ่ง - 379
# มณฑลเหอเป่ย์ - 363
# มณฑลหูเป่ย์ - 324
# มณฑลหูหนาน - 316
# มณฑลฝูเจี้ยน - 289.2
# มณฑลเหลียวหนิง - 289.0
# มณฑลเจียงซี - 257
# มณฑลไหหนาน - 241
# มณฑลกุ้ยโจว - 222
# มณฑลชานซี - 213
# เขตปกครองตนเองกว่างซี - 207
# มณฑลฉ่านซี - 180.0
# มณฑลซื่อชวน - 179.9
# มณฑลจี๋หลิน - 145
# มณฑลยูนนาน - 112
# เขตปกครองตนเองหนิงเซี่ย - 89.1
# มณฑลเฮย์หลงเจียง - 83.0
# มณฑลกานซู่ - 57.7
# เขตปกครองตนเองมองโกเลียใน - 20.2
# เขตปกครองตนเองซินเจียง - 11.8
# มณฑลชิงไห่ - 7.48
# เขตปกครองตนเองทิเบต - 2.23
หมวดหมู่:ครีเอทีฟคอมมอนส์

หมวดหมู่:องค์การไม่แสวงหาผลกำไร
หมวดหมู่:สัญญาอนุญาตลิขสิทธิ์
หมวดหมู่:องค์การกฎหมายลิขสิทธิ์
หมวดหมู่:ซอฟต์แวร์เสรี
รายชื่อมณฑลของประเทศจีนเรียงตามจำนวนประชากร

แผนที่มณฑลของจีนเรียงตามจำนวนประชากร
ประชากรประเทศจีนปี  2004

**อ้างอิง**


หมวดหมู่:ประเทศจีน
เจิมมาศ จึงเลิศศิริ

เจิมมาศ จึงเลิศศิริ (เกิด
9 กรกฎาคม พ.ศ. 2502) เหรัญญิกพรรคประชาธิปัตย์ อดีตผู้ช่วยเลขานุการรัฐมนตรีช่วยว่าการกระทรวงศึกษาธิการ (คุณหญิงกัลยา โสภณพนิช) เป็นอดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ 3 สมัย และอดีตสมาชิกสภากรุงเทพมหานคร เขตป้อมปราบศัตรูพ่าย 2 สมัย

**ประวัติ**
เจิมมาศ เกิดวันที่ 9 กรกฎาคม พ.ศ. 2502 ที่เขตป้อมปราบศัตรูพ่าย กรุงเทพมหานคร ในครอบครัวชาวไทยเชื้อสายจีน ด้านครอบครัวสมรสกับเอก จึงเลิศศิริ อดีตสมาชิกสภากรุงเทพมหานคร เขตป้อมปราบศัตรูพ่าย
สำเร็จการศึกษาระดับประถมศึกษาจาก โรงเรียนคริสต์ธรรมวิทยา ระดับมัธยมศึกษาตอนต้นจาก โรงเรียนสีตบุตรบำรุง ระดับมัธยมศึกษาตอนปลาย โรงเรียนอัสสัมชัญพณิชยการ (ACC) สำเร็จการศึกษาระดับปริญญาตรี จากคณะรัฐศาสตร์ มหาวิทยาลัยรามคำแหง และสำเร็จการศึกษาระดับปริญญาโท คณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า)

**การทำงาน**
เจิมมาศ เข้าสู่วงการการเมืองด้วยการเป็น สภากรุงเทพมหานคร เขตป้อมปราบศัตรูพ่าย สังกัดพรรคประชาธิปัตย์ 2 สมัย ต่อมาในการเลือกตั้งเมื่อปี พ.ศ. 2548 จึงได้ลาออกจากตำแหน่งสมาชิกสภากรุงเทพมหานคร เพื่อลงสมัครรับเลือกตั้งสมาชิกสภาผู้แทนราษฎรกรุงเทพมหานคร เขต 1 ซึ่งเอาชนะ ศิริ หวังบุญเกิด เจ้าของพื้นที่เดิมจากพรรคไทยรักไทย และเป็น 1 ใน 4 ผู้สมัครสมาชิกสภาผู้แทนราษฎร สังกัดพรรคประชาธิปัตย์ที่ชนะการเลือกตั้งพื้นที่กรุงเทพมหานคร 
ในการเลือกตั้งในปี พ.ศ. 2550 ลงสมัครรับเลือกตั้งสมาชิกสภาผู้แทนราษฎร โดยลงคู่กับหม่อมหลวงอภิมงคล โสณกุล และอรอนงค์ กาญจนชูศักดิ์ ซึ่งได้รับเลือกตั้งทั้งหมด
ในการเลือกตั้งในปี พ.ศ. 2554 ลงสมัครรับเลือกตั้งสมาชิกสภาผู้แทนราษฎร และได้รับเลือกเป็นสมาชิกสภาผู้แทนราษฎรเป็นสมัยที่ 3
ในการเลือกตั้งในปี พ.ศ. 2562 สมัครรับเลือกตั้งสมาชิกสภาผู้แทนราษฎร แต่ไม่ได้การเลือกตั้ง จากนั้นจึงเข้าดำรงตำแหน่งผู้ช่วยเลขานุการรัฐมนตรีช่วยว่าการกระทรวงศึกษาธิการ (คุณหญิงกัลยา โสภณพนิช)
และในการเลือกตั้ง พ.ศ. 2566 ลงสมัครรับเลือกตั้งสมาชิกสภาผู้แทนราษฎร แต่ไม่ได้การเลือกตั้ง

**สมาชิกสภาผู้แทนราษฎร**
เจิมมาศ จึงเลิศศิริ ได้รับการเลือกตั้งเป็นสมาชิกสภาผู้แทนราษฎร 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กรุงเทพมหานคร สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กรุงเทพมหานคร สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กรุงเทพมหานคร สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  เว็บไซต์เจิมมาศ จึงเลิศศิริ date=2023-04-10  ที่เว็บไซต์ ModernBangkok.com 

หมวดหมู่:นักการเมืองสตรีชาวไทย
หมวดหมู่:คู่สมรสของนักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ชาวไทยเชื้อสายแต้จิ๋ว
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:นักการเมืองที่เป็นแนวร่วมกปปส.
ตะโก

ตะโก เป็นต้นไม้ยืนต้นขนาดกลางประเภทใบเดี่ยวที่อยู่ในวงศ์ Ebenaceae โดยมีชื่อสามัญว่า ebony ส่วนชื่อวิทยาศาสตร์นั้นก็คือ Diospyios rhodcalyx ต้นตะโกนั้นเป็นต้นไม้ที่มักจะนิยมนำไปทำเป็นไม้ดัดกันมากเนื่องจากมีกิ่งก้านที่อ่อนพอต่อการนำไปทำไม้ดัด 
ต้นตะโกนั้นนอกจากจะนิยมทำเป็นไม้ดัดกันแล้ว มันยังเป็นต้นไม้ที่มีคุณค่าทางสมุนไพรและผลที่สุกของมันก็ยังสามารถกินได้อีกด้วย

**ลักษณะทางพฤกษศาสตร์**
ไม้ต้น ไม่ผลัดใบ สูงประมาณ 15 เมตร เปลือกแตกเป็นร่อง มีสะเก็ดหนา สีดำ เนื้อไม้สีขาว ใบ เดี่ยว รูปไข่กลับ รูปสี่เหลี่ยมขนมเปียกปูนหรือป้อม  กว้าง 2-7 ซม. ยาว 3-12 ซม. ปลายใบทู่หรือโค้งมน โคนใบสอบแคบหรือมน ดอก ออกเป็นช่อ ดอกแยกเพศต่างต้น ดอกเพศผู้ เป็นช่อเล็กๆ มีประมาณ 3 ดอก ออกตามซอกใบ กลีบเลี้ยง 4 กลีบ โคนกลีบเชื่อมติดกันเป็นรูปถ้วย มีขนปกคลุม กลีบดอก เชื่อมติดกัน ปลายแยกเป็น 4 กลีบ เกสรเพศผู้ 14-16 อัน ดอกเพศเมียเป็นดอกเดี่ยวๆ ออกตามซอกใบ กลีบเลี้ยง 4 กลีบ กลีบดอก 4 กลีบ มีขนนุ่ม เกสรเพศเมีย รังไข่ป้อม มีขนปกคลุม ภายในแบ่งเป็น 4 ช่อง ผล แบบผลสด มีเนื้อ หลายเมล็ด ทรงกลม ขนาด 1.5-2.5 ซม. ผลอ่อนมีขนสีน้ำตาลแดง กลีบเลี้ยงติดคงทน กางหรือแนบลู่ไปตามผิวผล เมล็ด มี 3-5 เมล็ด รูปไข่แบน สีน้ำตาลเข้ม มีเนื้อฉ่ำน้ำหุ้มอยู่
ตะโกจะออกดอกและติดผลเดือนมีนาคมถึงเดือนมิถุนายน  การกระจายพันธุ์ พบตามป่าเบญจพรรณ ป่าละเมาะ และทุ่งนาทั่วไป ที่ระดับความสูง 40-300 เมตร ต่างประเทศกระจายจากพม่า จนถึงภูมิภาคอินโดจีน

**ในวัฒนธรรม**
"ดำเป็นตอตะโก" เป็นการเปรียบสีดำกับลำต้นของต้นตะโก ซึ่งเป็นไม้ดัดที่สมัยก่อนผู้คนนิยมเล่น นำมาใช้โดยเฉพาะความหมายของการถูกเผาไหม้จนดำสนิท ไม่หลงเหลือส่วนที่ไม่ถูกเผาเลย
หมวดหมู่:ไม้ประดับ
หมวดหมู่:ผลไม้
หมวดหมู่:วงศ์มะพลับ
โรงเรียนท่าปลาอนุสรณ์ 1

โรงเรียนท่าปลาอนุสรณ์ 1 เป็น โรงเรียนระดับประถมศึกษาขนาดกลาง ตั้งอยู่ที่ ตำบลท่าปลา อำเภอท่าปลา จังหวัดอุตรดิตถ์ สังกัดสำนักงานเขตพื้นที่การศึกษาอุตรดิตถ์เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ แบ่งการเปิดการสอนเป็น ระดับประถมศึกษา และระดับก่อนประถมศึกษา

**ประวัติ**
หอประชุมโรงเรียนท่าปลาอนุสรณ์ 1
โรงเรียนท่าปลาอนุสรณ์  1 ตั้งอยู่ในเขตเทศบาลตำบลท่าปลา หมู่ที่ 1 ตำบลท่าปลา อำเภอท่าปลา จังหวัดอุตรดิตถ์ สังกัดสำนักงานเขตพื้นที่การศึกษาอุตรดิตถ์ เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ รับผิดชอบในเขตบริการการศึกษาหมู่ที่ 1 และหมู่ที่ 6 มีพื้นที่ 19 ไร่ 2 งาน 89 ตารางวา อยู่ห่างจากจังหวัดอุตรดิตถ์ ประมาณ 41 กิโลเมตร ห่างจากสำนักงานเขตพื้นที่การศึกษาอุตรดิตถ์ เขต 2 ประมาณ 56 กิโลเมตร
ในปี พ.ศ. 2549 มีจำนวนนักเรียนทั้งสิ้น 644 คน ชาย 326 หญิง 318 คน ข้าราชการครูที่ทำการสอน 26 คน พนักงานราชการ 1 คน นักการภารโรง 1 คน ผู้บริหารคนปัจจุบันคือ นายสักศิกดิ์ สิงห์ทอง ตำแหน่งผู้อำนวยการสถานศึกษา

**สัญลักษณ์โรงเรียนท่าปลาอนุสรณ์ 1**

**สีประจำโรงเรียน**
 สีฟ้า-ขาว

**ที่ตั้ง**
 โรงเรียนท่าปลาอนุสรณ์ 1 มีเนื้อที่ทั้งหมด 21 ไร่ 2 งาน 76 ตารางวา
มีอาณาเขตติดต่อดังนี้- ทิศเหนือ ติดต่อกับ ตลาดอำเภอท่าปลา- ทิศใต้ ติดต่อกับ เขตเทศบาลตำบลท่าปลา- ทิศตะวันออก ติดต่อกับ โรงเรียนท่าปลาประชาอุทิศ สถานีตำรวจและที่ว่าการ อำเภอท่าปลา- ทิศตะวันตก ติดต่อกับ ชุมสายโทรศัพท์ เกษตรอำเภอท่าปลา

**อาคารสถานที่**
 อาคารเรียน แบบ ป. 1 ฉ จำนวน 21 หลัง- หอประชุม จำนวน 21 หลัง- อาคารเรียนแบบ ป.1 ฉ จำนวน 21 หลัง- หอประชุมโรงอาหาร จำนวน 21 หลัง- บ้านพักครู จำนวน 21 หลัง- ห้องน้ำ ห้องสุขา จำนวน 21 หลัง

**การติดต่อโรงเรียน**
 โทรศัพท์ 055-499-116

**อ้างอิง**
   ข้อมูลภาพรวมของโรงเรียนท่าปลาอนุสรณ์ 1 date=2016-03-04 
โรงเรียนท่าปลาอนุสรณ์ 1
หมวดหมู่:สิ่งก่อสร้างในอำเภอท่าปลา
มะพลับ

มะพลับ (ชื่อวิทยาศาสตร์: Diospyros malabarica (Desr.) Kostel) เป็นไม้ต้นขนาดกลางใบเดี่ยวที่อยู่ในวงศ์ Ebenaceae ซึ่งอยู่ในวงศ์เดียวกับต้นตะโก  ต้นมะพลับนั้นมีดอกขนาดเล็กและผลที่ค่อนข้างกลม แต่ถ้าสุกแล้วสามารถรับประทานได้มีรสชาติอร่อย  ต้นมะพลับนอกจากมีผลที่กินได้แล้วยังมีคุณค่าในทางสมุนไพรสูงมากด้วย
มะพลับเป็นไม้มงคลชนิดหนึ่งของคนไทย กำหนดปลูกไว้ทางทิศใต้ เชื่อกันว่าการปลูกต้นมะพลับในบริเวณบ้านจะทำให้ร่ำรวยยิ่งขึ้น

**อ้างอิง**

**แหล่งข้อมูลอื่น**
 Diospyros malabarica (Desr.) Kostel. var. malabarica- Diospyros malabarica - Ayurvedic medicinal plants
หมวดหมู่:ผลไม้
หมวดหมู่:ต้นไม้ประจำจังหวัดของไทย
หมวดหมู่:วงศ์มะพลับ
หมวดหมู่:สมุนไพรไทย
หมวดหมู่:พืชที่ใช้ในอายุรเวท
แทรชเมทัล

แทรชเมทัล (Thrash metal) เป็นแนวเพลงย่อยของเฮฟวีเมทัล และเป็นหนึ่งในแนวเอ็กซ์ตรีมเมทัล มีลักษณะเด่นคือความเร็วและความก้าวร้าวในจังหวะของเพลง โดยเฉพาะการเน้นริฟฟ์กีตาร์อย่างรวดเร็ว ซึ่งจำเป็นต้องใช้ความสามารถในเทคนิคอย่างมาก นอกจากนี้ยังรวมถึงการกระเดื่องกลองดับเบิลเบสอย่างรวดเร็ว
ต้นกำเนิดของแทรชเมทัลนั้น อยู่ในช่วงปลายทศวรรษที่ 70 และต้นทศวรรษที่ 80 เมื่อวงที่ได้รวมดนตรี นิวเวฟออฟบริติชเฮฟวีเมทัล ได้เกิดเป็นแนวใหม่และพัฒนา มีการเคลื่อนไหวที่แยกตัวไปจากพังค์ร็อก แนวเพลงนี้มีความก้าวร้าวกว่ามากเมื่อเทียบกับ สปีดเมทัล และแนวพวกนี้มักจะมีการผสมผสานข้ามแนวเพลงอย่างชัดเจนจากเมทัล ไปแนวอื่น และได้รับอิทธิพลจากเพลงแนวอื่นที่ไม่ใช่เมทัล เช่น คลาสสิก แจ๊ส
ในช่วงกลางทศวรรษที่ 80 ถือเป็นยุคที่รุ่งเรืองของแทรชเมทัลอเมริกัน โดยเฉพาะของ 4 วงแกนหลัก ที่เรียกกันว่า "บิ๊กโฟว์" (Big 4) จากผลงานอัลบั้ม Master Of Puppets ของเมทัลลิก้า ,Peace Sells...But Who's Buying? ของเมกาเดธ, Reign in Blood ของ สเลเยอร์ อัลบั้มเหล่านี้เข้าสู่กระแสหลักได้ , Among The Living ของ แอนแทรกซ์

**อ้างอิง**
หมวดหมู่:ดนตรีร็อก
หมวดหมู่:แนวเพลงย่อยเฮฟวีเมทัล
วัดวังสะโม

วัดวังสะโม ตั้งอยู่ที่บ้านวังสะโม หมู่ที่ 1 ตำบลบ้านดารา อำเภอพิชัย จังหวัดอุตรดิตถ์
สังกัดคณะสงฆ์ มหานิกาย มีฐานะเป็นวัดที่ได้รับพระราชทานวิสุงคามสีมา (มีอุโบสถ) สังกัดการปกครองคณะสงฆ์มหานิกาย ภาค 4

**ประวัติ**
วัดวังสะโม มีที่ดินตั้งวัดเนื้อที่ 8 ไร่ 2 งาน ได้สร้างขึ้นเป็นวัดนับตั้งแต่ประมาณ พ.ศ. 2460 มีนามตามชื่อบ้าน ประชาชนร่วมใจกันจัดสร้างวัดนี้ ได้รับพระราชทานวิสุงคามสีมาเมื่อวันที่ 27 ธันวาคม พ.ศ. 2526 เขตวิสุงคามสีมากว้าง 20 เมตร ยาว 40 เมตร

**รายนามเจ้าอาวาสวัดวังสะโม**
(รอเพิ่มเติมเนื้อหาในส่วนนี้)

**อาณาเขตที่ตั้งวัด**
(รอเพิ่มเติมเนื้อหาในส่วนนี้)

**ศาสนสถาน-ถาวรวัตถุ**
(รอเพิ่มเติมเนื้อหาในส่วนนี้)

**อ้างอิง**
  ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ิ date=2008-01-26 -  โครงการไหว้พระปิดทองลูกนิมิต ๙ วัด เฉลิมพระเกียรติ สำนักงานพระพุทธศาสนาแห่งชาติจังหวัดอุตรดิตถ์ิfix-attempted=yes 
วัดวังสะโม
หมวดหมู่:วัดไทยในสังกัดคณะสงฆ์มหานิกาย
หมวดหมู่:คณะราษฎร

คณะราษฎร (อ่านว่า คะ-นะ-ราด-สะ-ดอน) คือกลุ่มบุคคลที่ดำเนินการปฏิวัติเปลี่ยนแปลงการปกครองของประเทศไทย จากระบอบสมบูรณาญาสิทธิราชย์ไปเป็นระบอบประชาธิปไตย ในวันที่ 24 มิถุนายน พ.ศ. 2475
หมวดหมู่:ประวัติศาสตร์ไทยสมัยรัตนโกสินทร์
หมวดหมู่:ขบวนการทางการเมืองในประเทศไทย
หมวดหมู่:การปฏิวัติสยาม พ.ศ. 2475
วัดชำสอง

วัดชำสอง ชื่อที่ชาวบ้านเรียก วัดชำสอง ตั้งอยู่บ้านเลขที่ 34/2 บ้านชำสอง หมู่ที่ 6 ตำบลท่าสัก อำเภอพิชัย จังหวัดอุตรดิตถ์ มีฐานะเป็นวัดที่ได้รับพระราชทานวิสุงคามสีมา (มีอุโบสถ) สังกัดการปกครองคณะสงฆ์มหานิกาย ภาค 4

**ประวัติ**
วัดชำสอง ตั้งอยู่เลขที่ 34/2 หมู่ที่ 6 ตำบลท่าสัก อำเภอพิชัย จังหวัดอุตรดิตถ์ มีสังกัดคณะสงฆ์มหานิกาย มีที่ดินตั้งวัดเนื้อที่ 6 ไร่ 1 งาน 67 ตารางวา 
อาณาเขตทิศเหนือติดต่อกับซอยสาธารณะ ทิศใต้ติดต่อกับที่ดินของนายประเสริฐ นางแอ๊ด สินที ทิศตะวันออกติดต่อกับถนนสาธารณะ ทิศตะวันตกติดต่อกับที่นาของนายประภา นางวาสนา ต่ายต่อผล ตามโฉนดที่ดิน เลขที่ 4078 พื้นที่ตั้งวัดเป็นที่ราบ มีถนนที่นาล้อมรอบและหมู่บ้านประชาชนโดยรอบบริเวณ คือ อาคารเสนาสนะต่างๆ มีศาลาบำเพ็ญกุศล จำนวน 1 หลัง สร้างเมื่อ พ.ศ. 2496 เป็นอาคารไม้หลังเก่า 1 หลัง กว้าง 15 เมตร ยาว 14 เมตร เป็นตึก 1 หลัง 2 ชั้น กว้าง 5 เมตร ยาว 21 เมตร สร้างเมื่อ พ.ศ. 2545 สำหรับปูชนียวัตถุมีพระประธานในศาลาบำเพ็ญกุศล และที่กุฏิสงฆ์หลังเก่ามีพระพุทธรูปประดิษฐานอยู่หลายองค์ กุฏิสงฆ์หลังใหม่มีพระพุทธรูปประดิษฐานอยู่ 5 องค์ และที่วิหารซึ่งมีพระพุทธรูปประดิษฐานอยู่ 1องค์ ( เดิมชื่อวัดชำเจริญไว )
วัดชำสอง สร้างขึ้นเป็นวัดนับตั้งแต่ประมาณ พ.ศ. 2475 มีนามตามชื่อบ้าน โดยนายสี นางตาล สินที และนายโสม นางเลื่อม จันทร์ทะวงค์ เป็นผู้บริจาคที่ดินให้เป็นที่สร้างวัด ประชาชนร่วมใจกันจัดสร้างวัดขึ้น มีพระภิกษุอยู่จำพรรษา 6 รูป
*** รายนามเจ้าอาวาสวัดชำสอง หมู่ที่6 (บ้านชำสอง)ตำบลท่าสัก  อำเภอพิชัย  จังหวัดอุตรดิตถ์**
*พระฮ้อ พ.ศ. - ถึง พ.ศ. -
*พระรอด พ.ศ. - ถึง พ.ศ. -
*พระอธิการผัน ปญญาธโร พ.ศ. - ถึง พ.ศ. -
*พระอธิการเจิม ปิยะสึโร พ.ศ. 2534 ถึง พ.ศ. 2540
*พระอธิการสมยศ ชุติปญโญ พ.ศ. 2541 ถึงปัจจุบัน

**อาณาเขตที่ตั้งวัด**
 ทิศเหนือ จดถนนสาธารณะเข้าหมู่บ้านชำสอง- ทิศใต้ จดที่ดินของเอกชน- ทิศตะวันออก จดถนน ร.พ.ช.- ทิศตะวันตก จดที่ดินของเอกชน
ลักษณะพื้นที่ตั้งวัดและบริเวณโดยรอบ ตั้งอยู่ในที่ชุมชนติดกับที่ดินบ้านเรือนประชาชนหมู่บ้านหมู่ที่ 6 อยู่ในเขตการดูแลรับผิดชอบขององค์การบริหารส่วนตำบลท่าสัก  โดยมีผู้นำเป็นผู้รับชอบดูแลในหมู่บ้าน คือ    ท่านผู้ใหญ่   เมฆ    น้อยทรัพย์    ตำแหน่ง    ผู้ใหญ่บ้าน

**ศาสนสถาน-ถาวรวัตถุ**
 อุโบสถ กว้าง 7 เมตร ยาว 18 เมตร สร้างเมื่อ พ.ศ. 2545 เป็นอาคารคอนกรีต เสริมเหล็ก ลักษณะทรงไทย มีหลังคา 2 ชั้น อยู่ในระหว่างการดำเนินการสร้าง ยังไม่แล้วเสร็จ- ศาลาการเปรียญ กว้าง 16 เมตร ยาว 24 เมตร สร้างเมื่อ พ.ศ. 2475 เป็นอาคารไม้- หอสวดมนต์ กว้าง 15 เมตร ยาว 14 เมตร สร้างเมื่อ พ.ศ. 2518 เป็นอาคารไม้- กุฏิสงฆ์ จำนวน 2 หลัง เป็นอาคารไม้ 1 หลัง และตึก 1 หลัง วิหารกว้าง 3 เมตร ยาว 8 เมตร สร้างเมื่อ พ.ศ. 2532 เป็นอาคารคอนกรีตเสริมเหล็ก- ศาลาบำเพ็ญกุศล จำนวน 1 หลัง สร้างด้วยไม้

**ข้อมูลจำเพาะ**
ได้รับพระบรมราชานุญาตให้สร้างวัด ตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2430
ได้รับพระราชทานวิสุงคามสีมา เมื่อปี (2553)

**ที่ดินของวัด**
ที่ดินเฉพาะบริเวณที่ตั้งวัด มีเนื้อที่ 6 ไร่ 1 งาน 67 ตารางวา โดยมีหนังสือแสดงกรรมสิทธิ์ที่ดินเป็น น.ส. 3 เลขที่ 5043 กรรมสิทธิ์ที่ดินเป็นของวัด

**การติดต่อวัด**
พระอธิการสมยศ ชุติปญโญ โทร.089-5622252   เจ้าอาวาสวัดชำสอง

**อ้างอิง**
  ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ date=2008-01-26 
ชำสอง
ชำสอง
วัดแหลมคูณ

วัดแหลมคูณ ตั้งอยู่เลขที่ 1 บ้านแหลมคูณหมู่ที่ 5 ตำบลหาดสองแคว อำเภอตรอน จังหวัดอุตรดิตถ์ สังกัดการปกครองคณะสงฆ์มหานิกาย ภาค 4

**ประวัติ**
วัดแหลมคูณ กระทรวงศึกษาธิการได้ประกาศตั้งเป็นวัดนับตั้งแต่วันที่ 22 เมษายน พ.ศ. 2530 มีนามตามชื่อบ้าน ประชาชนร่วมใจกันจัดสร้างวัดนี้

**อาณาเขตที่ตั้งวัด**
 ทิศเหนือ ยาว 80 วา ติดต่อกับที่นาของนายไซร แจ่มแจ้ง- ทิศใต้ ยาว 80 วา ติดต่อกับทาง รพช- ทิศตะวันออก ยาว 38 วา 1 ศอก ติดต่อกับที่นาของนายเสงี่ยม คมขำ- ทิศตะวันตก ยาว 38 วา 1 ศอกติดต่อกับที่นาของนายวน ตักเตือนโดยมี น.ส. 3 ก. เลขที่ 318 เป็นหลักฐาน

**ศาสนสถาน-ถาวรวัตถุ**
 ศาลาการเปรียญ กว้าง 16 เมตร ยาว 22 เมตร - หอสวดมนต์กว้าง 4 เมตร ยาว 9 เมตร สร้าง พ.ศ. 2530- กุฏิสงฆ์จำนวน 2 หลัง เป็นอาคารไม้ 1 หลังครึ่งตึกครึ่งไม้ 1 หลัง - พระประธาน ที่ศาลาการเปรียญ 2 องค์

**อ้างอิง**
  ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ิ date=2008-01-26 
แหลมคูณ
แหลมคูณ
หมวดหมู่:อำเภอตรอน
หมวดหมู่:การปฏิวัติสยาม พ.ศ. 2475

การปฏิวัติสยาม พ.ศ. 2475 คือการปฏิวัติเพื่อเปลี่ยนแปลงการปกครองของประเทศไทย จากระบอบสมบูรณาญาสิทธิราชย์ไปเป็นระบอบประชาธิปไตย โดยคณะราษฎร เมื่อวันที่ 24 มิถุนายน พ.ศ. 2475
หมวดหมู่:ประวัติศาสตร์การเมืองไทย
หมวดหมู่:ประวัติศาสตร์ไทยสมัยรัตนโกสินทร์
หมวดหมู่:ประวัติศาสตร์การทหารของไทย
หมวดหมู่:ยุคสมัยในประวัติศาสตร์ไทย
หมวดหมู่:พ.ศ. 2475
หมวดหมู่:การปฏิวัติแบ่งตามประเทศ
หมวดหมู่:เหตุการณ์ในรัชกาลที่ 7
หมวดหมู่:สยามในปี พ.ศ. 2475
หมวดหมู่:คณะราษฎร
หมวดหมู่:อาณาจักรสยาม
วัดหนองคันธมาศ

วัดหนองคันธมาศ หรือชื่อที่ชาวบ้านเรียก วัดหนองคัน ชื่อเดิม วัดหนองคัน ตั้งอยู่บ้านหนองคัน ตำบลบ้านเกาะ อำเภอเมือง จังหวัดอุตรดิตถ์ สังกัดการปกครองคณะสงฆ์มหานิกาย ภาค 5

**ประวัติ**
วัดหนองคันธมาศ ได้ก่อสร้างขึ้นเมื่อปี พ.ศ. 2514 เนื่องจากประชาชนในหมู่บ้านหนองคัน หมู่ที่ 5 ต.บ้านเกาะ อ.เมือง จ.อุตรดิตถ์ ซึ่งมีจำนวนมากต้องเดินทางไปทำบุญกันที่วัดกลางบ้าง วัดคุ้งวารีบ้างซึ่งระยะทางก็ไกลมาก โดยเฉพาะฤดูฝนการไปตักบาตรทำบุญในระยะนั้นจะลำบากมาก เพราะถนนหนทางยังไม่เจริญ จึงได้ชักชวนผู้ที่มีจิตศรัทธาในหมู่บ้านและทั่วไป มาร่วมกันก่อสร้างวัดขึ้น โดยอาศัยทุนทรัพย์ของผู้มีจิตศรัทธาทั้งในหมู่บ้านและทั่วไปร่วมกันก่อสร้างขึ้น

**อาณาเขตที่ตั้งวัด**
 ทิศเหนือ ยาว 2 เส้น 9 วา จดถนนสาธารณะ- ทิศใต้ ยาว 2 เส้น 14 วา 2 ศอก จดหมู่บ้าน- ทิศตะวันออก ยาว 2 เส้น 2 วา จดถนนทางรถไฟ- ทิศตะวันตก ยาว 2 เส้น 13 วา 2 ศอก จดทุ่งนา
พื้นที่ตั้งของวัดมีลักษณะด้านทิศตะวันออกติดถนนทางรถไฟ ทิศเหนือติดถนนสาธารณะ ทิศใต้ติดหมู่บ้าน ทิศตะวันตกติดทุ่งนา

**ศาสนสถาน-ถาวรวัตถุ**
 อุโบสถ กว้าง 7 เมตร ยาว 18 เมตร ก่อสร้างเมื่อ พ.ศ. 2545- ศาลาการเปรียญ กว้าง 17 เมตร ยาว 18 เมตร สร้างเมื่อ พ.ศ. 2524- กุฏิสงฆ์ จำนวน 3 หลัง เป็นอาคารไม้ 1 หลัง และตึก 2 หลัง- ศาลาเอนกประสงค์ กว้าง 6 เมตร ยาว 15 เมตร สร้างเมื่อ พ.ศ. 2546

**ข้อมูลจำเพาะ**
ได้รับพระบรมราชานุญาต ให้สร้างวัดตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2430

**ที่ดินของวัด**
ที่ดินเฉพาะบริเวณที่ตั้งวัด มีเนื้อที่ 6 ไร่ 19 ตารางวา

**การติดต่อวัด**
โทร. 055-442970

**อ้างอิง**
  ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ิ date=2008-01-26 -  โครงการไหว้พระปิดทองลูกนิมิต ๙ วัด เฉลิมพระเกียรติ สำนักงานพระพุทธศาสนาแห่งชาติจังหวัดอุตรดิตถ์ิfix-attempted=yes 
หนองคันธมาศ
หนองคันธมาศ